2. ปัจจัยความเสี่ยง

ไทยออยล์ตระหนักถึงความสำคัญของการบริหารความเสี่ยงในการดำเนินธุรกิจเพื่อให้บรรลุเป้าหมายที่กำหนดไว้
ภายใต้ปัจจัยภายในและภายนอกที่มีความเปลี่ยนแปลง และอาจส่งผลกระทบต่อองค์กร
ไทยออยล์จึงได้กำหนดนโยบายบริหารความเสี่ยงของเครือไทยออยล์ให้เป็นแนวทางปฏิบัติแก่ทุกบริษัทในเครือ
เพื่อเชื่อมโยงการจัดการให้เป็นไปตามมาตรฐานเดียวกัน
โดยมีคณะกรรมการขับเคลื่อนงานบริหารความเสี่ยง (Risk Management Steering
Committee: RMSC) ซึ่งประกอบด้วยคณะผู้บริหารระดับสูงของเครือไทยออยล์
ให้การสนับสนุนส่งเสริม และให้คำแนะนำ รวมถึงติดตามความคืบหน้า
และให้ความเห็นชอบความเสี่ยงและมาตรการควบคุมความเสี่ยง
ซึ่งพิจารณาและนำเสนอโดยคณะกรรมการความเสี่ยงเฉพาะด้าน (RMC Discipline)
ว่าการบริหารความเสี่ยงมีความเหมาะสม ครบถ้วน และเพียงพอตามนโยบายที่กำหนดไว้
โดยไทยออยล์ได้มีการรายงานผลการบริหารความเสี่ยงสำคัญที่อาจมีผลกระทบต่อการดำเนินธุรกิจต่อคณะกรรมการไทยออยล์
และรายงานความก้าวหน้าของการบริหารความเสี่ยงองค์กรต่อคณะกรรมการตรวจสอบของไทยออยล์
(Audit Committee) เป็นประจำทุกไตรมาส
รวมทั้งมีการประสานงานระหว่างแผนกบริหารความเสี่ยงและแผนกตรวจสอบภายใน (Internal
Audit)
ในการแลกเปลี่ยนข้อมูลความเสี่ยงสำคัญเพื่อวางแผนตรวจสอบมาตรการบริหารความเสี่ยงตามที่กำหนดไว้

ไทยออยล์ได้ส่งเสริมให้พนักงานทุกคนมีความรู้ ความเข้าใจในการบริหารความเสี่ยง โดยจัดประชุม
สัมนา อบรม และจัดกิจกรรมส่งเสริมการบริหารความเสี่ยงให้แก่พนักงานในเครือไทยออยล์
นอกจากนี้ ไทยออยล์ยังได้จัดให้มีการประเมินระดับคุณภาพการบริหารความเสี่ยงของเครือไทยออยล์
โดยบริษัท Ernst & Young Corporate Services Limited (E&Y) ซึ่งในปี 2553
เครือไทยออยล์ได้รับผลการตรวจประเมินเป็นคะแนนที่ร้อยละ 88
ซึ่งสามารถบรรลุเป้าหมายที่กำหนดไว้ที่ระดับไม่ตํ่ากว่าร้อยละ 87

ความเสี่ยงระดับองค์กรและมาตรการหรือแผนการจัดการความเสี่ยง

ปัจจุบัน ความเสี่ยงสำคัญขององค์กร ประกอบด้วยความเสี่ยงใน 5 ด้านหลัก
ซึ่งเกี่ยวข้องกับการดำเนินธุรกิจของไทยออยล์ จำนวน 14
ความเสี่ยงโดยมีมาตรการสำคัญที่ไทยออยล์
คาดว่าจะสามารถผลกระทบต่อจากความเสี่ยงดังกล่าวลง
เพื่อให้การดำเนินงานบรรลุความสำเร็จตามเป้าหมาย ดังนี้

ความเสี่ยงทางด้านกลยุทธ์ (Strategic Risk)

1. การเปลี่ยนแปลงระเบียบ ข้อบังคับ และกฎหมายต่างๆ ที่เกี่ยวข้องกับไทยออยล์
รวมถึงการมีผลบังคับใช้ของกฎหมาย ระเบียบข้อบังคับต่างๆ
ที่มีผลสืบเนื่องมาจากกฎหมายสิ่งแวดล้อม โดยเฉพาะผลกระทบจากการบังคับใช้มาตรา 67 วรรค 2
ของรัฐธรรมนูญแห่งราชอาณาจักรไทย พ.ศ. 2550

การเปลี่ยนแปลงนโยบายหรือการเพิ่มมาตรการ กฎ
ระเบียบของภาครัฐโดยเฉพาะอย่างยิ่งจากการบังคับใช้มาตรา 67 วรรค 2
ของรัฐธรรมนูญแห่งราชอาณาจักรไทย พ.ศ. 2550
มีผลโดยตรงต่อการกำหนดแนวปฏิบัติและการลงทุนขยายธุรกิจของไทยออยล์
เนื่องจากไทยออยล์มีนโยบายที่ชัดเจนในการดำเนินธุรกิจที่จะต้องสอดคล้องกับนโยบายของภาครัฐ
และเป็นไปตามกฎหมาย ประกาศ และระเบียบต่างๆ ฯลฯ ไทยออยล์มีการเฝ้าระวัง ติดตาม
ไม่ให้การดำเนินการของบริษัทฯ ที่อาจส่งผลกระทบต่อสิ่งแวดล้อมและชุมชน
ไทยออยล์จึงได้เน้นการมีปฏิสัมพันธ์ที่ดี และการมีส่วนร่วมของชุมชน
การให้ความร่วมมือกับหน่วยงานภาครัฐ
โดยให้ข้อมูลเพื่อประกอบการพิจารณากฎหมายหรือระเบียบใหม่ๆ
นอกจากนี้ยังจัดให้มีการเตรียมพร้อมและป้องกันไม่ให้การดำเนินธุรกิจและโครงการของไทยออยล์ส่งผลกระทบต่อชุมชนและสิ่งแวดล้อม
โดยโครงการทุกโครงการของเครือไทยออยล์จะมีการกำหนดแนวทางปฏิบัติไว้ล่วงหน้าให้สอดคล้องกับกฎหมายที่จะมีผลบังคับใช้รวมทั้งการให้ความรู้แก่บุคลากรของไทยออยล์
เพื่อรองรับการเปลี่ยนแปลงดังกล่าว
และมีการประสานงานภายในของกลุ่มผู้ประกอบอุตสาหกรรมโรงกลั่นในการวางแผนรองรับผลกระทบในทุกๆ
ด้านที่อาจจะเกิดขึ้น

2. การดำเนินการตามกลยุทธ์ไม่เป็นไปตามแผนทั้งระยะสั้นและระยะยาว

ในการนำแผนกลยุทธ์มาปฏิบัติอย่างเป็นรูปธรรมนั้น
ไทยออยล์จะมีการติดตามความก้าวหน้าของแผนกลยุทธ์ โครงการเชิงกลยุทธ์ และการศึกษา
เพื่อพัฒนาธุรกิจใหม่ผ่านการประชุม Strategic Thinking Session (STS)
และคณะกรรมการขับเคลื่อนการเจริญเติบโตขององค์กร(Growth Steering Committee)
อย่างต่อเนื่อง มีการพิจารณาความเพียงพอของทรัพยากร ทั้งทางด้านการเงิน ด้านบุคลากร
และอื่นๆ
รวมทั้งกำหนดผู้รับผิดชอบโครงการอย่างชัดเจนโดยมีหน่วยงานพัฒนาธุรกิจเป็นหน่วยงานกลางเพื่อประสานงานกับผู้รับผิดชอบโครงการและหน่วยงานวางแผนกลยุทธ์
นอกจากนี้
ไทยออยล์ยังมีระบบติดตามและรายงานผลการดำเนินงานเทียบกับเป้าหมายระดับองค์กรเป็นประจำทุกเดือน
และมีหน่วยงานบริหารความเสี่ยงที่ทำหน้าที่ติดตาม
ทบทวนความก้าวหน้าของกิจกรรมการบริหารความเสี่ยงร่วมกับทุกหน่วยงานเพื่อให้มั่นใจว่าแผนกลยุทธ์ขององค์กรจะบรรลุเป้าหมายที่กำหนดไว้

3. ความเสี่ยงก่อนและหลังการซื้อกิจการอื่นทำให้ผลตอบแทนไม่เป็นไปตามเป้าหมาย

การขยายกิจการไปสู่ธุรกิจใหม่เพื่อกระจาย และลดความเสี่ยงจากการพึ่งพิงธุรกิจหลักของไทยออยล์
จัดเป็นหนึ่งในกลยุทธ์ที่สำคัญขององค์กรและเพิ่มผลกำไร อย่างไรก็ตาม
ไทยออยล์อาจประสบกับปัญหาและอุปสรรคในธุรกิจที่ไทยออยล์ไม่มีความเชี่ยวชาญและประสบการณ์
ทำให้เกิดความเสี่ยงที่ผลตอบแทนจะไม่เป็นไปตามเป้าหมายที่กำหนดไว้
ไทยออยล์จึงกำหนดให้มีการวิเคราะห์การลงทุนทั้งในและต่างประเทศโดยละเอียด
โดยพิจารณาถึงปัจจัยทางการเมือง การเงิน และเศรษฐกิจ
การพัฒนาบุคลากรของหน่วยงานพัฒนาธุรกิจ
การว่าจ้างที่ปรึกษาทางการเงินและที่ปรึกษาทางกฎหมายที่มีความเชี่ยวชาญในธุรกิจนั้นๆ
และการจัดตั้งบริษัท ไทยออยล์ เอนเนอร์ยี โซลูชั่นส์ จำกัด ซึ่งประกอบด้วยบุคลากรที่มีความรู้
ความชำนาญ ประสบการณ์ ในหลากหลายสาขา
และผ่านการปฏิบัติงานที่ไทยออยล์มาเป็นระยะเวลานาน
เพื่อให้เป็นศูนย์กลางในการสนับสนุนการวิเคราะห์โครงการเพื่อสร้างความมั่นใจในผลตอบแทนการลงทุนให้เป็นไปตามเป้าหมาย

ความเสี่ยงทางด้านธุรกิจ/ตลาด (Business and Commercial Risk)

4. ความผันผวนของราคานํ้ามันในตลาดโลก

ความผันผวนของราคาน้ำมันในตลาดโลกยังคงเป็นตัวแปรสำคัญที่ส่งผลกระทบต่อรายได้และผลกำไรของอุตสาหกรรมการกลั่นน้ำมัน
ไทยออยล์จึงจัดให้มีการติดตามความเคลื่อนไหวของตลาดอย่างใกล้ชิด
เพื่อให้ข้อมูลที่ใช้ในการคาดการณ์และวางแผนการผลิตและการขายมีประสิทธิภาพและแม่นยำ
เพื่อลดผลกระทบต่อผลการดำเนินงานได้ตามเป้าหมายที่ตั้งไว้
ไทยออยล์ได้พัฒนาบุคลากรของหน่วยงานวางแผนการพาณิชย์เน้นการวิเคราะห์ตลาดและแนวโน้มราคาน้ำมันเพื่อสนับสนุนงานด้านการวางแผนการผลิต/ขาย
และการวางแผนการซื้อวัตถุดิบและการบริหารความเสี่ยงด้านราคา
พร้อมทั้งมีแนวปฏิบัติเพื่อการบริหารสินค้าคงคลังอย่างมีประสิทธิภาพ นอกจากนี้
ยังได้นำแนวความคิดที่ได้รับจากการสัมมนาOperational Excellence
และโครงการเพิ่มประสิทธิภาพในการจัดการไฮโดรคาร์บอน (Hydrocarbon Management
Review: HMR) มาดำเนินการเพื่อเพิ่มกำไรขั้นต้นรวมของกลุ่ม (Gross Integrated
Margins: GIM) รวมถึงการลดต้นทุนในการจัดหาวัตถุดิบ ค่าขนส่ง และการผลิต

5. การปรับตัวลดลงของความต้องการใช้นํ้ามัน

ผลกระทบจากสภาวะเศรษฐกิจ
ภัยธรรมชาติและความไม่มั่นคงทางการเมืองจะส่งผลกระทบต่ออุปทานหรือความต้องการผลิตภัณฑ์ของลูกค้าไทยออยล์จึงได้วางมาตรการเพื่อรองรับผลกระทบจากปัจจัยเสี่ยงดังกล่าวโดยมีการบริหารจัดการภายในเครือแบบบูรณาการ
การขยายตลาดไปสู่ประเทศในภูมิภาคใกล้เคียง เช่น ตลาดอินโดจีน การผลิตผลิตภัณฑ์พิเศษ
(Specialty Product) เช่น น้ำมันยางมลพิษต่ำ (TDAE)
การพัฒนาคุณภาพการให้บริการลูกค้าเพื่อตอบสนองความต้องการของลูกค้าโดยการขยายช่องทางการจำหน่ายผลิตภัณฑ์ต่างๆ
เช่นการก่อสร้างสถานีจ่ายน้ำมันทางรถแห่งใหม่ซึ่งมีประสิทธิภาพสูงเพื่อเพิ่มความสะดวกและความคล่องตัวในการขายผลิตภัณฑ์แต่ละชนิดให้กับลูกค้า
ตลอดจนประสานงานกับกลุ่มโรงกลั่นอื่นเพื่อบริหารการจัดจำหน่ายผลิตภัณฑ์ส่วนที่เกินจากความต้องการภายในประเทศ(Surplus
Management)

6. ความเสี่ยงจากการจัดหาวัตถุดิบ

จากปริมาณน้ำมันดิบที่มีอยู่จำกัด และมาตรการของกลุ่มประเทศผู้ส่งออกน้ำมันดิบ (โอเปค)
ที่จำกัดปริมาณน้ำมันดิบที่ออกสู่ตลาด
โดยเฉพาะปริมาณนํ้ามันดิบจากแหล่งตะวันออกกลางที่มีคุณสมบัติเหมาะสมกับกระบวนการผลิตของไทยออยล์และเครือไทยออยล์
ประกอบกับความต้องการนํ้ามันดิบของโรงกลั่นใหม่อื่นๆ ซึ่งเกิดขึ้นในภูมิภาค
ทำให้ไทยออยล์อาจจะมีความยากลำบากเพิ่มขึ้นในการจัดหานํ้ามันดิบที่มีคุณภาพในปริมาณตามความต้องการ
ดังนั้น ไทยออยล์จึงมีมาตรการต่างๆ
เพื่อปรับปรุงกระบวนการผลิตให้สามารถกลั่นนํ้ามันดิบได้หลากหลายชนิดมากขึ้น
รวมทั้งมีการประสานงานกับ บมจ. ปตท.
ในการจัดหาและวางแผนการจัดหานํ้ามันดิบและจัดทำสัญญาซื้อระยะยาวในปริมาณที่เหมาะสมเพื่อให้มั่นใจว่าปริมาณนํ้ามันดิบมีเพียงพอต่อการผลิตตามแผนที่วางไว้

7. พัฒนาการและการเปลี่ยนแปลงของเทคโนโลยี

การเปลี่ยนแปลงทางเทคโนโลยีสร้างโอกาสและ
ทางเลือกใหม่ให้กับผู้บริโภคได้เลือกใช้ผลิตภัณฑ์ได้หลากหลายมากขึ้น
และอาจจะส่งผลกระทบต่อความต้องการใช้ผลิตภัณฑ์ต่างๆ ของไทยออยล์และเครือไทยออยล์
ไทยออยล์มีแผนกลยุทธ์ที่จะผลิตผลิตภัณฑ์ชนิดใหม่ขึ้นเพื่อตอบสนองแนวโน้มความต้องการของตลาด
เช่น โครงการผลิตนํ้ามันยางมลพิษตํ่า (TDAE) ที่เป็นผลิตภัณฑ์ที่เป็นมิตรต่อสิ่งแวดล้อมและ
ตอบสนองความต้องการของลูกค้าทางทวีปยุโรป นอกจากนี้
ยังอยู่ในระหว่างการศึกษาโครงการผลิตผลิตภัณฑ์พิเศษ (Specialty Product)
น้ำมันหล่อลื่นพื้นฐานกลุ่ม 2 และ 3 (Group II/III) ยางมะตอยชนิดพิเศษ และ Wax เป็นต้น
รวมทั้งมีโครงการความร่วมมือกับสถาบันปิโตรเลียมแห่งประเทศไทย (PTIT)
สถาบันวิจัยและเทคโนโลยี ปตท. และสถาบันการศึกษาชั้นนำเพื่อการศึกษาพัฒนาผลิตภัณฑ์ชนิดใหม่
ต่อยอดจากผลิตภัณฑ์ปัจจุบันของไทยออยล์ เพื่อการตอบสนองความต้องการของลูกค้า

ความเสี่ยงด้านการผลิต (Operations Risk)

8. การเกิดเหตุขัดข้องจนทำให้ต้องหยุดการผลิต

การดำเนินการผลิตอย่างต่อเนื่องถือว่าเป็นปัจจัยสำคัญที่จะทำให้ไทยออยล์มีรายได้หรือผลตอบแทนตามเป้าหมายที่กำหนดไว้
ไทยออยล์จึงให้ความสำคัญต่อการบริหารจัดการในประเด็นนี้เป็นอย่างมาก
นอกจากเป้าหมายที่จะดำเนินการผลิตอย่างต่อเนื่องแล้ว
ไทยออยล์ยังให้ความสำคัญกับคุณภาพของผลิตภัณฑ์ รวมทั้งความปลอดภัยและ สิ่งแวดล้อม
ไทยออยล์มีการจัดทำแผนงานสำหรับการดูแลการซ่อมบำรุงรักษาเครื่องจักรและ อุปกรณ์
เพื่อให้เครื่องจักรมีความพร้อมในการใช้งาน
เพื่อป้องกันการชำรุดหรือเสียหายกระทันหันซึ่งจะเป็นเหตุให้เกิดผลกระทบต่อกระบวนการผลิต
นอกจากนั้น ยังเป็นการยืดอายุการใช้งานของอุปกรณ์ ลดค่าใช้จ่ายในการจัดซื้ออุปกรณ์ทดแทน
นอกจากนี้ ยังได้นำระบบการควบคุมการผลิตขั้นสูงมาใช้ในการควบคุมการเดินเครื่องจักรและ
กระบวนการผลิต รวมถึงระบบเตือนภัยและ ความปลอดภัยต่างๆ เพื่อรองรับการเกิดเหตุฉุกเฉิน
นอกเหนือจากการจัดให้มีแผนการฝึกซ้อมเป็นประจำร่วมกับหน่วยงานต่างๆ ทั้งภายในและภายนอก
และการฝึกอบรมพนักงาน ไทยออยล์ยังได้จัดทำแผนบริหารความต่อเนื่องทางธุรกิจ (Business
Continuity Management) เพื่อรองรับในกรณีที่เกิดเหตุการณ์ที่คาดไม่ถึงและ
สร้างความเชื่อมั่นให้กับผู้มีส่วนได้เสียว่าไทยออยล์จะยังสามารถดำเนินธุรกิจต่อไปได้

9. ความเสี่ยงที่เกิดจากกรณีเกิดเหตุวินาศกรรม ประท้วง

ความเสี่ยงจากการประท้วงปิดโรงกลั่นหรือปิดเส้นทางการขนส่งผลิตภัณฑ์จะส่งผลกระทบต่อรายได้ของไทยออยล์
ไทยออยล์ได้จัดทำแผนงานและ กำหนดมาตรการเพื่อบริหารจัดการผลกระทบดังกล่าว
ประกอบด้วยการร่วมมือกับหน่วยงานราชการในการรับข่าวสารความมั่นคง
ปฏิบัติตามแผนงานสื่อสารระหว่างเหตุการณ์ฉุกเฉิน (Crisis Communication Management)
และมีการฝึกซ้อมอย่างต่อเนื่อง การปรับปรุงระบบรักษาความมั่นคงและ ความปลอดภัย เช่น
การติดตั้งกล้องวงจรปิดเพิ่มเติม การร่วมมือกับชุมชนบริเวณรอบๆ โรงกลั่นในการดูแลและ
เฝ้าระวังเหตุการณ์ผิดปกติ
ส่วนมาตการเพื่อรองรับผลกระทบทางด้านการตลาดได้จัดทำบันทึกความเข้าใจ (MOU)
ในกลุ่มโรงกลั่น ปตท. และสภาอุตสาหกรรม นอกจากนี้
ยังได้จัดให้มีการทำแผนบริหารความต่อเนื่องทางธุรกิจ (Business Continuity Management)
เพื่อรองรับในกรณีที่เกิดเหตุการณ์ฉุกเฉิน

ความเสี่ยงด้านบริหารองค์กร (Corporate Risk)

10. ความเสี่ยงจากการที่ไทยออยล์ไม่สามารถพัฒนาบุคลากรที่มีความรู้
ความสามารถและประสบการณ์ให้เพียงพอต่อการดำเนินธุรกิจในปัจจุบันและการขยายตัวในอนาคต

เพื่อรองรับความเสี่ยงดังกล่าว ไทยออยล์ได้จัดทำแผนงานเพื่อพัฒนาความรู้
ความสามารถให้กับพนักงานทั้งเครือไทยออยล์ มีการจัดทำแผนอาชีพและ แผนพัฒนารายบุคคล
(Individual Career Plan & Individual Development Plan) นอกจากนี้
ยังได้ดำเนินการจัดทำแผนการสืบทอดตำแหน่ง (Succession Plan)
และบรรจุพนักงานใหม่ที่มีประสบการณ์ในการทำงาน
รวมทั้งการหมุนเวียนการทำงานของพนักงานในเครือไทยออยล์เพื่อรองรับการเจริญเติบโตของเครือไทยออยล์และ
การเกษียณอายุของพนักงานที่มีแนวโน้มเพิ่มขึ้น
เพื่อเป็นการเสริมสร้างความมั่นใจว่าเครือไทยออยล์จะสามารถดำเนินธุรกิจได้อย่างต่อเนื่อง

11. ความเสี่ยงจากกรณีชุมชนยื่นข้อร้องเรียนต่อหน่วยงานราชการหรือสื่อต่างๆ
หรือประท้วงจนมีผลให้ธุรกิจหยุดชะงักหรือเสียชื่อเสียง

ในการดำเนินธุรกิจโดยเฉพาะอุตสาหกรรมขนาดใหญ่เช่นเครือไทยออยล์
ฝ่ายจัดการของไทยออยล์ได้ยึดถือเป็นแนวปฏิบัติมาตลอด
ในการมุ่งเน้นให้ความสำคัญต่อการรักษาสภาพสิ่งแวดล้อมและสังคม
โดยเฉพาะการป้องกันผลกระทบต่อความเป็นอยู่ของชุมชน
เพราะอาจจะเป็นปัจจัยส่งผลให้ชุมชนร้องเรียน ฟ้องร้องเป็นผลให้ภาพลักษณ์ของไทยออยล์เสียหาย
หรืออาจจะรุนแรงถึงการถูกสั่งปิดดำเนินกิจการ
เครือไทยออยล์เล็งเห็นถึงความสำคัญของประเด็นดังกล่าว
จึงมุ่งเน้นนโยบายชุมชนสัมพันธ์เชิงรุกโดยสร้างสัมพันธภาพที่ดีกับชุมชนทุกกลุ่มอย่างเท่าเทียมกันและต่อเนื่อง
เพื่อสร้างความเชื่อมั่นให้กับชุมชน
รวมทั้งการจัดตั้งศูนย์การเรียนรู้ในชุมชนเพื่อเป็นศูนย์กลางพัฒนาความสัมพันธ์และ
การสื่อสารระหว่างไทยออยล์และชุมชน
แต่อย่างไรก็ตามในกรณีที่ไม่สามารถหลีกเลี่ยงหรือเกิดเหตุการณ์ฉุกเฉิน
ไทยออยล์จะดำเนินการตามแผนการสื่อสารในช่วงสถานการณ์ฉุกเฉิน (Crisis Communication
Management) เพื่อป้องกันการเกิดข่าวลือหรือภาพพจน์เชิงลบต่อองค์กร

ความเสี่ยงด้านการเงิน (Financial Risk)

12. ความผันผวนของค่าเงินบาท

การเปลี่ยนแปลงค่าเงินบาทต่อเงินสกุลดอลลาร์สหรัฐฯ
จะมีผลกระทบทั้งทางตรงและทางอ้อมต่อผลการดำเนินงานของไทยออยล์
เพื่อลดผลกระทบจากความผันผวนค่าเงินบาท
ไทยออยล์ได้จัดโครงสร้างเงินกู้ให้มีความเหมาะสมและสอดคล้องกับผลการดำเนินงานของไทยออยล์ซึ่งอิงกับสกุลเงินดอลลาร์สหรัฐฯ
(Natural Hedging) นอกจากนี้ ยังกำหนดมาตรการต่างๆ
ที่จะสนุบสนุนการบริหารความเสี่ยงทางด้านการเงิน (Financial Risk Management) ได้แก่
การบริหารจัดการด้านการเงินแบบองค์รวมทั้งเครือไทยออยล์
ตลอดจนการทำสัญญาซื้อขายเงินสกุลต่างประเทศล่วงหน้า (Forward)
โดยมีวัตถุประสงค์หลักเพื่อป้องกันความเสี่ยงด้านอัตราแลกเปลี่ยน

13. ความเสี่ยงด้านสินเชื่อการค้ากับคู่ค้า

จากผลกระทบของภาวะเศรษฐกิจโลกและการล่มสลายของสถาบันการเงินหลายแห่งในภูมิภาคต่างๆ
รวมทั้งสภาพคล่องของธนาคารหรือสถาบันการเงิน
อาจส่งผลให้ไทยออยล์มีความเสี่ยงที่จะไม่ได้รับชำระเงินค่าสินค้า
ไทยออยล์ได้กำหนดมาตรการต่างๆ
ขึ้นเพื่อติดตามสถานะและความน่าเชื่อถือทางการเงินของลูกค้าและสถาบันทางการเงินที่เครือไทยออยล์
มีธุรกรรมด้วยอย่างใกล้ชิด มีการจัดตั้งคณะกรรมการสินเชื่อ (Credit Committee)
เพื่อพิจารณา 1) กำหนดวงเงินสินเชื่อเพื่อชำระค่าผลิตภัณฑ์ของลูกค้า และคู่สัญญาที่เกี่ยวข้อง 2)
กำหนดระดับความเสี่ยงของคู่สัญญาในระดับที่เหมาะสม 3) รายงานผลการติดตามอย่างสมํ่าเสมอ

14. ผลตอบแทนการลงทุนไม่เป็นไปตามเป้าหมาย

เนื่องจากไทยออยล์และเครือไทยออยล์มีแผนกลยุทธ์ที่จะขยายธุรกิจในอนาคตหลายโครงการ
เพื่อให้อัตราการเติบโตของเครือไทยออยล์เป็นไปอย่างต่อเนื่อง
และสร้างมูลค่าให้กับธุรกิจในภาพรวม
แม้ว่าเครือไทยออยล์จะมีการติดตามและบริหารความเสี่ยงของแต่ละโครงการอย่างใกล้ชิด
แต่การใช้เงินลงทุนดังกล่าวอาจจะคลาดเคลื่อนไปจากแผนที่วางไว้เนื่องจากมีหลายปัจจัยที่นอกเหนือการควบคุม
เช่น ความผันผวนทางเศรษฐกิจของโลก การเปลี่ยนแปลงของนโยบายในด้านต่างๆ
ของประเทศที่ไทยออยล์ไปลงทุน
นอกเหนือจากมาตรการที่ไทยออยล์ได้กำหนดให้มีการปฏิบัติตามนโยบายทางการเงินอย่างเคร่งครัดแล้ว
ไทยออยล์ยังได้กำหนดให้มีการประเมินความเสี่ยงในการลงทุน
รวมทั้งมีหน่วยงานวิเคราะห์ผลการลงทุนเทียบแผนงาน (Post Mortem Analysis)
เพื่อนำประสบการณ์ที่ได้รับมาปรับปรุงการบริหารจัดการในอนาคตต่อไป